# data[].attributes.body
Aquí podreu trobar un text on em presento i explico coses sobre mi.

# data[].attributes.body
Aquesta soc jo quan vaig anar de viatge de final de curs a Alcúdia, un poble de Mallorca.

# data[].attributes.body
Aquest és el carrer on visc.

# data[].attributes.body
Aquest dibuix m'ha agradat molt perquè ens representa a mi i al meu gos passejant.

# data[].attributes.body
Aquesta és una cançó del meu cantant preferit, que és en Dellafuente.

# data[].attributes.attachment_link.title
DELLAFUENTE + MAKA ·· SOBRAN LAS PALABRAS [PROD. GAMA MUSIC]

# data[].attributes.body
https://ca.wikipedia.org/wiki/Viquip%C3%A8dia_en_catal%C3%A0

La Viquipèdia és una enciclopèdia en línia que serveix per proporcionar informació de quasi qualsevol tema. És la versió catalana de la Wikipedia.

És una eina que personalment utilitzo molt i molt habitualment, sobretot per fer treballs sobre els quals he de buscar informació. Em sembla que és una eina molt pràctica, ja que només has de buscar al buscador que és el que vols i és ell mateix el que et proposa com a primera opció la Viquipèdia. A mi em serveix de molta ajuda perquè, per una banda, és molt fàcil de fer servir i, per una altra banda, encara que no sigui 100% fiable la majoria de les coses sí que són certes, i és una web que s'expressa amb paraules clares i per a quasi tots els públics, per tant, normalment entenc el que m'està dient.

# data[].attributes.body
https://chatgpt.com/

El ChatGPT és una eina artificial a qui li pots demanar el que vulguis que si ell ho sap t'ho respondrà. La manera en què explica les coses i la manera en què interactua amb tu es en forma de conversa, és a dir, que si tu preguntes, ell respon com si estiguéssiu parlant cara a cara.

Personalment, no és una de les eines que més utilitzo, principalment perquè la vaig descobrir molt més tard que la resta, i perquè no és una web de la qual em refií al 100%. Però també crec que és molt pràctica i que és molt fàcil de fer servir. A més a més, les seves respostes són molt comprensibles. Jo la utilitzo quan vull saber alguna cosa en concret, o quan a vegades no estic inspirada, hi busco idees. També l'he fet servir alguna vegada per a quan hi ha alguna cosa que no entenc, ja que té una manera d'explicar les coses que fa que s'entengui molt bé.

# data[].attributes.body
https://classroom.google.com/

El Classroom és una plataforma de Google que es fa servir com si fos una aula virtual. Els professors a treves d'un codi poden crear una classe amb altres professors o amb els seus alumnes per penjar tasques o el que ells creguin que és necessari.

Personalment, és una plataforma que faig servir molt, ja que és on els professors pengen la teoria, on expliquen les tasques que hem de fer, on hem d'entregar aquestes tasques i on podem fer preguntes privades o amb els nostres companys de classe si tenim dubtes. Per totes aquestes raons faig servir el Classroom i a més a més, em serveix per tenir totes les teories i tasques de manera organitzada. També em va molt bé que hi hagi una aplicació disponible pel mòbil, això fa que sigui molt més pràctic, i que estigui vinculat amb el Gmail és de molta ajuda, ja que si algun professor ens penja alguna cosa nosaltres ens adonem gràcies a que ens arriba un correu.

# data[].attributes.body
https://drive.google.com/drive/my-drive?hl=es-419

El Drive és una eina de Google que serveix per organitzar i guardar arxius al núvol.

Personalment, utilitzo molt aquesta aplicació, ja que m'agrada tenir les coses molt organitzades i amb el Drive ho puc organitzar tot molt fàcilment. A més a més, es poden crear carpetes per organitzar encara millor les feines o els arxius que hagis de guardar i també es poden compartir aquestes carpetes amb els teus companys o amb els teus professors. També està vinculat amb Documents Google o amb el Classroom i fa que tot sigui molt més fàcil. Aquesta eina web de Google també té una aplicació que et pots descarregar al mòbil i, per tant, pots veure i escriure als arxius i les carpetes quan tu vulguis.

# data[].attributes.body
https://www.youtube.com/

El YouTube és una plataforma on tothom pot penjar vídeos de tota mena. Les persones que pengen aquests vídeos de manera habitual se'ls coneix com a Youtubers. Els vídeos més habituals són vídeos de riure, vídeos de persones explicant el seu dia a dia i cantants que pengen les seves cançons, però també se li pot donar un ús educatiu.

Personalment, utilitzo aquesta plataforma en context educatiu per veure vídeos sobre tutorials que pengen professors de tot arreu. Em serveix de molta ajuda, ja que si hi ha alguna cosa que no he entès a classe per com ho explica el professor, em miro un tutorial de com es fa i normalment ho entenc. Hi ha alguns professors de YouTube com la Susi profe que miro habitualment, perquè és una professora que explica les matemàtiques i el català de manera ràpida i fàcil d'entendre.

# data[].attributes.body
https://www.softcatala.org/

El Softcatalà és una organització sense ànims de lucre que es dedica a promocionar la llengua catalana. El Softcatalà té moltes eines i serveis que ajuden a fer servir aquesta llengua.

Personalment, és una eina web que faig servir moltes vegades perquè m'ajuda de moltes maneres diferents, ja que té molts serveis per utilitzar. El servei que més faig servir és el corrector, que el faig servir gairebé sempre per revisar els meus textos en català i veure si tinc faltes d'ortografia. Aquesta opció m'ajuda molt, perquè em diu com he d'escriure aquelles paraules que escric malament. Un altre servei que també faig servir és el traductor, per a quan hi ha alguna paraula que no sé dir o no me'n recordo com es diu en una altra llengua, poder traduir-la, o al revés (quan hi ha alguna paraula que no me'n recordo com es diu en català). I l'últim servei que faig servir és el diccionari, ja que per mi és molt més fàcil mirar que vol dir una paraula amb aquest diccionari que buscar aquesta paraula per internet.

# data[].attributes.body
https://www.wordreference.com/es/

El WordReference és un diccionari en línia que s'utilitza majoritàriament per traduir paraules i per buscar les definicions d'aquestes de manera ràpida i fàcil.

Personalment, és un diccionari que només faig servir a les classes d'anglès, però que en realitat m'ajuda molt, sobretot quan hi ha una paraula que no sé que vol dir o no me'n recordo, o quan vull traduir aquesta paraula o alguna altra a algun idioma. Només faig servir el WordReference per buscar i traduir paraules en llengua anglesa, encara que es pot fer amb moltes altres llegues.

# data[].attributes.body
https://www.larousse.fr/dictionnaires/francais-monolingue

El Larousse és un diccionari en francès que té moltes eines i serveis diferents per utilitzar.

Personalment, és un diccionari que ja quasi no faig servir perquè des que vaig acabar l'ESO no faig ni estudio francès, però era una eina que em va servir molt a les classes de francès. El servei que més feia servir era el traductor que no només tradueix coses en francès, sinó que ho fa amb la majoria d'idiomes. El segon servei que feia servir més era el diccionari per saber que volien dir algunes paraules, i finalment, l'últim servei que feia servir era un que et donava l'opció de posar un verb i ell sol te'l conjugava. Gràcies aquest diccionari vaig aprendre moltes coses noves sobre el francès.

# data[].attributes.body
https://www.canva.com/

Canva és una aplicació de disseny en línia que té molts serveis i moltes eines per utilitzar.

Personalment, és una aplicació que m'agrada molt fer servir, ja que hi ha una mica de tot per poder fer el que vulguis i a sobre és molt fàcil d'utilitzar. Aquesta aplicació la faig servir sobretot per fer treballs de l'institut, per exemple presentacions, però es pot fer tota mena de coses, des d'infografies fins a currículums de treball. Hi ha molts elements per decorar els teus treballs i és molt pràctic el fet que estigui vinculat amb el Gmail, ja que t'arriben notificacions sobre noves plantilles, a més a més, es poden compartir els treballs amb els teus companys, amics, professors... També va molt bé que hi hagi una aplicació disponible per al mòbil, perquè la pots fer servir sempre que vulguis.

# data[].attributes.body
https://genially.com/es/

Genially és una eina de creació que ens permet fer presentacions, infografies i fins i tot jocs.

Personalment, no és l'eina de disseny que més utilitzo perquè la trobo una mica més complicada que altres, però les vegades que l'he utilitzat m'ha ajudat molt. El que més he fet servir amb aquesta eina és l'opció de crear el teu propi joc interactiu que vaig utilitzar per fer el meu treball de recerca de l'ESO, i aquesta eina em va facilitar molt les coses. També he fet servir les plantilles per fer presentacions i per fer mapes conceptuals que gràcies a tots els elements que té per decorar queden molt bé.

# data[].attributes.body
https://www.capcut.com/es-es/

Cap Cut és una eina de disseny molt coneguda, sobretot a l'hora d'editar vídeos. Amb ella pots retallar el vídeo, ajuntar diferents vídeos perquè sigui un sol, posar música, posar sorolls, posar efectes visuals i moltes coses més.

Cap Cut és una eina que faig servir més per fer coses personals com per exemple per fer els "recaps" de l'estiu, de l'any o d'algun viatge, i per fer vídeos per felicitar a les meves amigues pel seu aniversari o per fer coses semblants, però també el faig servir en l'àmbit educatiu, i ho faig de la següent manera: moltes vegades els professors ens demanen que fem algun vídeo sobre algun tema en concret, per exemple, a la matèria d'anglès, moltes vegades ens fan fer books trailers del llibre de lectura obligatòria, i a mi em va molt bé utilitzar Cap Cut per editar aquests tipus de vídeos. És una eina que em sembla molt pràctica perquè és molt fàcil de fer servir i té moltes opcions, des de tallar trossos de vídeo fins a posar música o sorolls. Aquesta aplicació només la faig servir des del mòbil perquè a mi se'm fa molt més fàcil, ja que els vídeos ja els tens a la galeria i no els has d'anar penjant.

# data[].attributes.body
https://www.instagram.com/

Instagram és una xarxa social molt coneguda que avui en dia molta gent fa servir i que sobretot fan servir els adolescents. És molt utilitzada gràcies al mitjà de comunicació que aquesta ens proporciona per poder parlar amb qui nosaltres vulguem, però també per les seves conegudes "històries", que són fotos que només estan penjades durant 24 hores i que passat aquest temps s'eliminen.

Personalment, aquesta aplicació la faig servir per parlar amb els meus amics i per veure que és el que la gent penja o per penjar jo coses, però moltes vegades també li dono un ús educatiu. En l'àmbit educatiu el faig servir per editar fotos que algun cop els professors demanen. Un exemple actual seria que a filosofia ens han fet entregar una tasca on havíem de penjar una foto de Manlleu, doncs jo he editat aquesta foto amb els recursos que em dona aquesta aplicació perquè tingui una millor qualitat i perquè els colors es vegin molt més vius.

# data[].attributes.body
https://www.tiktok.com/es/

TikTok és una de les xarxes socials més conegudes a tot el món. Es tracta d'una aplicació on la gent penja tota mena de vídeos, aquests vídeos poden ser de riure, explicant el teu dia a dia, parlant sobre algun tema actual o històric, fent algun ball que s'hagi fet viral i n'hi ha de molts més tipus.

Personalment, faig servir aquesta aplicació per passar l'estona, ja que és entretingut els diferents vídeos que els "tiktokers" pengen, però també el faig servir per aprendre, perquè segueixo a molts metges que expliquen moltes coses, com per exemple curiositats sobre l'ésser humà, també segueixo a diferents professors de matemàtiques i d'angles que t'expliquen alguns trucs que et poden servir, i encara que sé que no és una font gaire fiable, hi ha coses que sí que m'han servit o que sí que són veritat. I, en últim lloc, de manera educativa, utilitzo aquesta aplicació per editar vídeos, ja que fins fa poc en els iPhones no es podia parar el vídeo, és a dir, que un cop gravat el vídeo havies de tallar el que no volies i, en canvi, amb TikTok, pots anar parant el vídeo quan tu vulguis.

# data[].attributes.body
https://es.duolingo.com/

Duolingo és una aplicació que cada vegada s'utilitza més. Es tracta d'una aplicació gratuïta que serveix per aprendre idiomes en línia, i encara que és millor fer classes dels idiomes que volem aprendre amb persones que han estudiat per ensenyar-los, és una alternativa que ens pot ajudar una mica.

Personalment, és una aplicació que m'ha ajudat molt a aprendre anglès i altres idiomes que no faig servir tant, però que també m'agrada aprendre, com per exemple el francès i l'italià. Duolingo m'ha ajudat més que altres aplicacions o que tutorials gràcies a la seva manera d'ensenyar, que és a través d'aconseguir punts o diamants per passar a la següent unitat o per aconseguir alguna funció extra que ens dona la mateixa aplicació. Tot el que faig amb aquesta aplicació ho avalua, i al final de cada nivell es crea una gràfica on puc comparar els meus resultats amb el d'altres participants o amb amics que també tinguin i facin servir aquesta aplicació.

# data[].attributes.body
https://kahoot.com/

Kahoot és una web que funciona com si fos un joc on has de respondre el màxim de preguntes bé per aconseguir punts i així poder-te posicionar al podi, és a dir, dels tres primers. Les preguntes les respons a través d'un codi que et dona el teu professor o amb qui juguis i es pot unir qui vulgui, encara que hi ha un màxim de persones.

Personalment, és una web que només faig servir a l'institut, però que em serveix molt per aprendre. Per exemple m'agrada molt i m'ajuda molt fer un Kahoot abans del dia de l'examen, o que les preguntes d'aquest Kahoot siguin sobre el tema que entra a l'examen i sobretot si el professor va parant en cada pregunta per explicar les respostes. És una manera ràpida i divertida d'aprendre o de repassar el que vulguis.

# data[].attributes.body
https://preguntados.com/

Preguntados és una aplicació que ja fa uns quants anys que s'utilitza i que es tracta d'una ruleta que et fa preguntes de cultura general depenent de quin color caiguis, ja que cada color és un tema diferent. Per exemple el color rosa és entreteniment, el color taronja és esports, el color vermell és art, el color blau és geografia, el color groc que és història i el color verd que és ciència.

Personalment, és un joc que m'agrada molt perquè aprenc moltes coses noves i quasi no m'adono que estic aprenent, ja que és un joc amb el qual pots competir contra amics o companys i això fa que t'ho passis molt bé. El color que sempre m'ha agradat més, és el rosa, perquè parla sobre sèries, cantants famosos i coses relacionades i és el que millor se'm dona, en canvi, el que pitjor porto és el verd, que és el de ciència. Una cosa que també va molt bé és que el joc es pugui jugar al mòbil, ja que pots jugar sempre que tu vulguis.

# data[].attributes.body
https://www.seterra.com/es/

Seterra és una aplicació que serveix per aprendre geografia de manera gratuïta i en línia. Es pot utilitzar en qualsevol mena de dispositiu i té unes 200 activitats diferents per fer.

Personalment, és una aplicació que només he utilitzat a classe o per practicar per a quan tènia algun examen de geografia on ens havíem d'aprendre els països i les capitals i és una aplicació que m'ha ajudat moltíssim. La primera vegada que ens van dir que ens havíem d'aprendre tots els països i totes les capitals del món em va costar molt memoritzar-ho, fins que la nostra professora de socials ens va ensenyar aquesta aplicació i des d'aquell dia aprendre les capitals i els països es va tornar un passatemps molt divertit.

# data[].attributes.body
https://es.lingoclip.com/

LingoClip és una aplicació que serveix per aprendre anglès i altres idiomes a partir de cançons, és a dir, esculls la cançó que més t'agradi i que sigui en l'idioma que vols aprendre i quan comencis a jugar veuràs que la cançó està en subtítols, però que hi ha paraules que no surten, i es tracta que escoltis quines són aquestes paraules i les escriguis.

Personalment, aquesta aplicació només l'he utilitzat en alguna classe d'anglès per practicar els "listenings" però encara que l'he utilitzada poc sempre que l'he fet servir m'ha ajudat moltíssim, sobretot perquè la majora de les lletres de les cançons que més m'agraden en angles me les inventava.